《赠扬元鼎》
宋代·陈藻

老泉早别闽中去，君在姑苏台下生。
每见乡闾新到客，便寻香火旧来情。
百年念祖心田孝，一种论文眼力明。
岁晚已无场屋累，古书真味胜浮名。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。